Faraysenaaɓe nayo dahaaɓe ɓe: Daniel Larribe, Thierry Dol, Pierre Legrand e Marc Ferret koƴƴuli mu’en teɓɓanoo ko to Arlit e leydi Nijeer gila ñande 16 septaamburu 2010, tawa alaa waɗɓe ndeen ajaande so wonaa fedde mojiinde diine islaam ina wiyee Aqmi (Alqaida au Magreb Islamic), tawa ɓe mbiyata baaba maɓɓe ko Usmaan Ben Laden. Balɗe joyi caggal ngoon ruggo fedde nde wasiyinooma leydi Farayse so tawii ina faalaa ɗaccitgol maɓɓe yoo haaldu e Usmaan Ben Ladeen, sabu nguurndam maɓɓe woni ko juuɗe oon gorko mo ɓe mbaɗi daarorgal jihaadi maɓɓe. Ben Ladeen e oon sahaa wiynoo laamu Farayse so yiɗii ɓe ngoppee, kañum e hoyre mum taggat maa rusat kaɓirɗe mum waynoo Afghanistaa haa laaɓa. jaabawol guwernama leydi Farayse wiyi ko tati memataa jeenayi. E darorɗe lewru Seeɗto ndu ngon-ɗen ndu, hoyreejo Groupe AREVA ɗo dahaaɓe ɓe ngollotoo ɗo, hono Sokna Anne Lauvergeon, holliino ɗamaawu mawɗo wonde ɓooyataa ɓe ngarta leydi maɓɓe Farayse. Wontii Kaaldigal Faaɗuɓe:Caggal nde ruggiyankooɓe AQMI naamndii capanɗe jeegom miliyaar Fcfa mbelnaari mu’en ngam woppitde dahanooɓe ɓe, Farayse e konngol jaagorgal kalfinaangal jokkondire hakkunde leyɗeele hono Alain Juppe wiy ko yortotaako e ndeen ɗoon feere lori, naat mi takko maa.